উগ্রাম
উগ্রাম ( অনু. ক্রুদ্ধ ) হল ২০১৪ সালে কন্নড় ভাষায় নির্মিত ভারতীয় অ্যাকশন থ্রিলার চলচ্চিত্র । যা প্রশান্ত নীল পরিচালিত ও তার ভাই প্রদীপ নীল প্রযোজিত। এতে প্রধান চরিত্রে অভিনয় করেছেন শ্রীমুরালি , হরিপ্রিয়া, তিলক শেখর, অতুল কুলকার্নি, অবিনাশ এবং জয় জগদীশ। ভুবন গৌড়া প্রধান সিনেমাটোগ্রাফার হিসেবে রবি বর্মনের সাথে অতিথি সিনেমাটোগ্রাফার হিসেবে কাজ করেন। এর মাধ্যমেই তার কন্নড় সিনেমায় অভিষেক তথা প্রবেশ হয়। উগ্রাম কর্ণাটকের কিছু প্রেক্ষাগৃহে ১২৫ দিনে ধরে চলে। ২০১৪ সালের জুলাই-এ শ্রীমুরালি কর্তৃক উগ্রম বীরম শিরোনামের একটি সিক্যুয়াল ঘোষণা করা হয়েছিল, কিন্তু তারপর থেকে কোন ঘোষণা হয়নি। এটি ওডিয়াতে অগস্ত্য নামে পুনর্নির্মিত হয়েছিল। প্রশান্ত নীল পরিচালিত ২০২৩ সালের সালার: পার্ট ওয়ান – সিজফায়ার চলচ্চিত্রকে অনেক সমালোচক এই চলচ্চিত্র দ্বারা প্রবলভাবে প্রভাবিত হওয়ার জন্য উল্লেখ করেছেন।